અમદાવાદના મેમનગર વિસ્તારમાં આવેલી દિવ્યપથ સ્કૂલની બસ આજે વહેલી સવારે બાવળા ખાતે વિદ્યાર્થીઓને લેવા ગઈ હતી. વિદ્યાર્થીઓને લઇ બસ અમદાવાદ તરફ આવી રહી હતી ત્યારે ચાંગોદર નજીક નવાપુરા ગામના પાટિયા પાસે એક ટ્રકચાલક બેફામ સ્પીડમાં આવ્યો હતો અને સ્કૂલબસને સામેના ભાગે અથડાવી દીધી હતી. અકસ્માતને પગલે વિદ્યાર્થીઓએ ચીસાચીસ કરી મૂકી હતી. ગામના લોકો પણ અકસ્માત સ્થળે દોડી ગયા હતા અને તાત્કાલિક ૧૦૮ મારફતે ઈજાગ્રસ્ત વિદ્યાર્થીઓને સારવાર માટે સોલા સિવિલ ખસેડવામાં આવ્યા હતા.